Mir Ali Murád erélyes személyiség volt, aki nem bízott a britekben, mivel azok legidősebb féltestvére pártját fogták 1832-ben. Ennek ellenére, volt realitásérzéke és megpróbált együttműködni velük amikor az érdekei megkívánták, vagy nem volt nagyon ellenére. A brit szövetségért cserébe segítette a Brit Kelet-indiai Társaságot a Turki hadjárat során 1847-ben, de 1851-1852-ben cselt szőtt ellenük és elrontotta a nevét. Megtévesztéssel és csalással vádolták meg és megfosztották területeinek java részétől Felső Szindhben 1852-ben, alig valamivel több maradt meg neki, mint az eredeti emirátus beleértve Kairpurt és a környező földeket. Kudarca ellenére hűen együttműködött a britekkel az 1857-es Szipojlázadás során öt évvel később, ügyelve arra, hogy országában semmilyen lázadás ne forduljon elő. 1894-es halálakor a birodalom egyik megbecsült uralkodója volt ötvenkét éves kormányzása után.